Binnekort op TV: Die 100 flieks wat jy in jou leeftyd móét sien | Maroela Media
Die wêreld in foto's – 26 Februarie 2020
Begroting: 'Gebruik van pensioenfonds vir Eskomskuld nie slegte idee'
Begroting: Tesourie verminder 2020-groeivooruitsig tot 0,9%
Binnekort op TV: Die 100 flieks wat jy in jou leeftyd móét sien
Grease met Olivia Newton-John en John Travolta (Foto: Grease/Lambeth Council)
M-Net stel binnekort 'n tydelike kanaal (pop up-kanaal) bekend wat tussen 30 Oktober en 2 Desember vanjaar die 100 flieks gaan vertoon wat elke selfrespekterende fliekvlooi in sy of haar leeftyd behoort te sien.
Dié tydelike kanaal (DStv-kanaal 109), wat as M-Net Movie Bucket-list bekend gaan staan, sal net vir DStv premium-kykers toeganklik wees.
Die lys rolprente is deur 'n groep "rolprentfanatici" saamgestel met die kriteria dat die fliek 'n spesifieke era moet definieer, grense moes verskuif, die status quo moes verander, 'n groot en diverse gehoor moes trek, kritici wêreldwyd beïndruk het en in staat wees daartoe om kykers se liefde vir flieks aan te blaas.
Jan du Plessis, direkteur van M-Net-kanale, sê met dié "fliek-maraton" word daar nuut gedink oor die betekenis van 'n tydelike kanaal. "Kykers was nog nie voorheen in staat om soveel trefferflieks op een plek in só 'n kort tydperk te kyk nie. Daarom verander ons aan die konsep van die tydelike kanaal wat ons voorheen gebruik het. Van ons tydelike kanale was by vorige geleenthede met spesifieke temas soos onder meer Star Wars, Harry Potter, BlackOut, Fast and Furious en James Bond baie suksesvol en ons het poog om voortdurend unieke kykervarings vir ons M-Net Movies-gehore te verseker," sê hy.
Die eerste 90 flieks sal tot 25 November uitgesaai word. Die titels van die laaste tien top-flieks sal eers op die dag waarop dit uitgesaai word, bekend gemaak word.
Van die flieks wat vertoon word, sluit in:
Die titels van die flieks wat tussen 30 Oktober en 2 Desember vertoon word sal daagliks in die televisiegids en op DStv se webwerf bekend gemaak word.
"Deur die tien top-flieks 'n geheim te hou dra by tot die opwinding van die tydelike kanaal," sê Du Plessis. "Ons elkeen het ons eie kluitklaplysie wat geskoei is op ons eie voorkeure en dit is opwindend wanneer vriende hulle lysies vergelyk."
M-Net-kykers het nog tot 30 November om hul eie top-tien saam te stel om in aanmerking te kom vir groot pryse wat in Desember uitgedeel word.
Vir meer inligting besoek DStv se webwerf.
'Boer soek 'n vrou': Hierna kan jy Donderdag uitsien
Vyf goed wat jy oor Showmax moet weet
Nou waar is "Top Gun", "Dirty Dancing' en "Gone with the Wind" dan?
Ek hoop The Killing Fields (oor Vietnam oorlog se einde) en Ronin (vir die puik jaagtogte) os ook op die lys. En o ja, Basic Instincts 1 ook…
Waar is die "The Godfather" trilogie?
Ek sou wat wou gee om Grease weer te kyk, maar nou ja, dis seker nie vir ons [email protected] bedoel nie……